S-1092/2014

Mál þetta, sem dómtekið var 21. janúar síðastliðinn, var höfðað með ákæru sérstaks saksóknara, útgefinni 19. desember síðastliðinn, á hendur F-kk-þgf M-kk-þgf B-kk-þgf, Reykjavík, „fyrir meiri háttar brot gegn skattalögum, sem framkvæmdastjóri og stjórnarmaður einkahlutafélagsins POT (nú þrotabú), kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins fyrir tímabilin maí – júní rekstrarárið 2011 og janúar – febrúar rekstrarárið 2012 á lögmæltum tíma og fyrir að hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins innan lögboðins frests, vegna uppgjörstímabilanna maí – júní til og með nóvember – desember rekstrarárið 2011, janúar – febrúar, mars – apríl og júlí – ágúst rekstrarárið 2012, mars – apríl og maí – júní rekstrarárið 2013, í samræmi við IX. kafla laga nr. 50/1988, um virðisaukaskatt, samtals að fjárhæð kr. 11.997.731, sem sundurliðast sem hér greinir: LINK Excel.Sheet.12 "\\\\skra12.tmd.is\\heimasvaedi$\\kristini\\My Documents\\ákærumeðferð\\POT ehf\\töflur.xlsx" "VSK!R4C1:R21C4" \a \f 4 \h \* MERGEFORMAT

2. Eigi staðið ríkissjóði skil á staðgreiðsluskilagreinum einkahlutafélagsins fyrir tímabilin febrúar, maí, júlí, ágúst, október til og með desember rekstrarárið 2012 og fyrir apríl rekstrarárið 2013 á lögmæltum tíma og fyrir að hafa eigi staðið ríkissjóði skil á staðgreiðslu opinberra gjalda í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna febrúar, mars, maí, júní, júlí, ágúst, október, nóvember og desember rekstrarárið 2012 og apríl og maí rekstrarárið 2013, samtals að fjárhæð kr. 2.611.441, sem sundurliðast sem hér greinir. LINK Excel.Sheet.12 "\\\\skra12.tmd.is\\heimasvaedi$\\kristini\\My Documents\\ákærumeðferð\\POT ehf\\töflur.xlsx" "staðgr. !R1C1:R18C4" \a \f 4 \h \* MERGEFORMAT

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem er réttilega færð til refsiákvæða í ákærunni.

Refsing ákærða er ákveðin 6 mánaða fangelsi en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Þá verður ákærði dæmdur til að greiða 29 milljónir króna í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 270 daga.

Ákærði er dæmdur til að greiða málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, F-kk-nf M-kk-nf B-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 29.000.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 270 daga.

Ákærði greiði málsvarnarþóknun skipaðs verjanda síns, M-kvk-ef H-kvk-ef K-x-x S-kvk-þgf hdl., 173.600 krónur.

A-kk-nf Í-kk-nf